Pielikums

 Jelgavas valstspilsētas pašvaldības domes

 24.10.2024. lēmumam Nr.13/10

**NOTEIKUMI**

**“DARBU VEIKŠANAS KĀRTĪBA JELGAVAS VALSTSPILSĒTAS PAŠVALDĪBAS ĪPAŠUMĀ VAI VALDĪJUMĀ ESOŠAJĀ TERITORIJĀ”**

*Izdoti saskaņā ar likuma “Par autoceļiem” 1.panta otro daļu*

1. **VISPĀRĪGIE JAUTĀJUMI**
2. Noteikumi nosaka kārtību, kādā saskaņojami un veicami būvdarbi Jelgavas valstspilsētas pašvaldības (turpmāk – pašvaldība) īpašumā vai valdījumā esošajā teritorijā un/vai ielu elementu aizņemšana ielu sarkano līniju robežās un ārpus tām.
3. Noteikumos lietoti termini:
	1. iela – pašvaldības īpašumā vai valdījumā esošā satiksmei izbūvēta kompleksa inženierbūve, kas atbilst Ceļu satiksmes likumā lietotajam terminam „ceļš”. Ielas robežas nosaka sarkanās līnijas.
	2. ielu elementu aizņemšana – ielas (tās daļas) aizņemšana laikā, kad tiek novietots nožogojums, sastatnes, konteineri, estakādes, būvmateriāli, dažādi mehānismi, kā arī citas pagaidu konstrukcijas;
	3. teritorijas aizņemšana – pašvaldības īpašumā vai valdījumā esošas teritorijas (izņemot ielas (tās daļas)) aizņemšana laikā, kad tiek novietots nožogojums, sastatnes, konteineri, estakādes, būvmateriāli, dažādi mehānismi, kā arī citas pagaidu konstrukcijas;
	4. inženiertīklu avārija – inženiertīklu iepriekš neparedzēti bojājumi, kuru rezultātā inženiertīklus nav iespējams ekspluatēt atbilstoši paredzētajam mērķim vai tiek apdraudēta to ekspluatācijas drošība;
	5. darbi – būvdarbi, kas saistīti ar rakšanu neatkarīgi no dziļuma, ko veic pašvaldības ielās vai citā pašvaldības īpašumā vai valdījumā esošajā teritorijā;
	6. darbu veicējs – juridiska vai fiziska persona, kura veic darbus pašvaldības ielās vai citā pašvaldības īpašumā vai valdījumā esošajā teritorijā vai aizņem ielu elementus un kurai saskaņā ar normatīvajiem aktiem ir tiesības veikt darbus.
4. Darbus vai ielas elementu aizņemšanu ielu sarkano līniju robežās drīkst veikt, ja noteikumos noteiktajā kārtībā noslēgts līgums par ielas (vai tās daļas) aizņemšanu (turpmāk – līgums) un samaksāta nomas maksa.
5. Darbus vai teritorijas aizņemšanu ārpus ielu sarkano līniju robežām drīkst veikt, ja noteikumos noteiktajā kārtībā saņemts saskaņojums.
6. Līguma noslēgšanai vai saskaņojuma saņemšanai darbu veicējam jāiesniedz noteikumu 8. vai 15. punktā noteiktie dokumenti pašvaldības iestādē “Pilsētsaimniecība” (turpmāk – iestāde “Pilsētsaimniecība”), Pulkveža Oskara Kalpaka ielā 16A, Jelgavā, personīgi vai jānosūta elektroniski uz e-pastu pilsetsaimnieciba@jelgava.lv ar drošu elektronisko parakstu parakstītu dokumentu.
7. Nepieciešamības gadījumā iestāde “Pilsētsaimniecība” ir tiesīga pieprasīt darbu veicējam iesniegt papildu dokumentāciju.
8. **līgumA par ielas (VAI TĀS DAĻAS) aizņemšanu noslēgšanas kārtība**

1. Pirms darba uzsākšanas vai ielu elementu aizņemšanas ielu sarkano līniju robežās, iestāde “Pilsētsaimniecība” noslēdz līgumu ar darba veicēju. Darbu veicējam, slēdzot līgumu ar iestādi “Pilsētsaimniecība”, jāsamaksā nomas maksa par ielas (vai tās daļas) aizņemšanu (turpmāk – nomas maksa), izņemot noteikumu 13. punktā noteiktos gadījumus.
2. Lai noslēgtu līgumu, darbu veicējam ne vēlāk kā 10 (desmit) darba dienas pirms darbu uzsākšanas jāiesniedz iestādē “Pilsētsaimniecība” šādi dokumenti:
	1. iesniegums par ielas (vai tās daļas) aizņemšanu (veidlapa publicēta iestādes „Pilsētsaimniecība” tīmekļa vietnē www.pilsetsaimnieciba.lv);
	2. ģenerālplāns vai Būvniecības informācijas sistēmas (turpmāk – BIS) lietas numurs no Būvvaldē akceptētās būvniecības ieceres, vai remontdarbu plāns būvdarbiem, kuriem saskaņā ar normatīvajiem aktiem būvniecības iecere nav nepieciešama;
	3. normatīvajos aktos noteiktajā kārtībā saskaņota darba vietas aprīkojuma shēma (nepieciešamības gadījumā shēmai jābūt saskaņotai ar SIA “Jelgavas autobusu parks”);
	4. pēc iestādes “Pilsētsaimniecība” pieprasījuma transporta kustības shēma būvmateriālu pievešanas un rakšanas darbu vietā iegūtās nederīgās grunts un citu būvgružu izvešanai.
3. Nomas maksu par ielas (vai tās daļas) aizņemšanu nosaka Jelgavas valstspilsētas pašvaldības dome.
4. Iestāde “Pilsētsaimniecība” pārbauda noteikumu 8. punktā noteiktajā kārtībā iesniegtos dokumentus, sagatavo līgumu un rēķinu nomas maksas samaksai vai rakstiski pieprasa darbu veicējam iesniegt papildu dokumentus.
5. Ja darbu veicējs nevar pabeigt darbus vai atbrīvot ielas elementus no aizņemšanas līgumā noteiktajā termiņā, tad ne vēlāk kā trīs darba dienas pirms līguma termiņa beigām noteikumu 5. punkta noteiktajā kārtībā jāiesniedz iestādē “Pilsētsaimniecība” iesniegums par līguma termiņa pagarinājumu (veidlapa publicēta iestādes “Pilsētsaimniecība” tīmekļa vietnē www.pilsetsaimnieciba.lv).
6. Līguma termiņa pagarināšanas gadījumā, darbu veicējam rakstiski jānoslēdz papildu vienošanās ar iestādi “Pilsētsaimniecība” un jāsamaksā nomas maksa.
7. Darbu veicējs tiek atbrīvots no līguma noslēgšanas un nomas maksas samaksas:
	1. ja darbu pasūtītājs ir:
		1. valsts vai pašvaldības institūcija vai kapitālsabiedrība, kurā attiecīgi valsts vai pašvaldība ir 100 % kapitāldaļu turētāja, vai persona, kurai deleģēta valsts vai pašvaldības pārvaldes uzdevumu pildīšana;
		2. fiziska persona, kurai noteikta I vai II invaliditātes grupa;
	2. ja nepieciešams veikt inženiertīklu avārijas un tās seku novēršanas darbus.

Šajā gadījumā darbu veicējam jāsaņem iestādes “Pilsētsaimniecība” saskaņojums, iesniedzot iestādē “Pilsētsaimniecība” 8.punktā noteiktos dokumentus.

1. **saskaņojuma saņemšanas kārtība**
2. Pirms darba uzsākšanas vai teritorijas aizņemšanas ārpus ielu sarkano līniju robežām, iestāde “Pilsētsaimniecība” izsniedz saskaņojumu darbu veicējam noteikumos noteiktajā kārtībā.
3. Lai saņemtu saskaņojumu, darbu veicējam ne vēlāk kā 10 (desmit) darba dienas pirms darbu uzsākšanas jāiesniedz iestādē “Pilsētsaimniecība” šādi dokumenti:
	1. iesniegums (veidlapa publicēta iestādes “Pilsētsaimniecība” tīmekļa vietnē [www.pilsetsaimnieciba.lv](http://www.pilsetsaimnieciba.lv));
	2. ģenerālplāns vai BIS lietas numurs no Būvvaldē akceptētās būvniecības ieceres, vai remontdarbu plāns būvdarbiem, kuriem saskaņā ar normatīvajiem aktiem būvniecības iecere nav nepieciešama;
	3. normatīvajos aktos noteiktajā kārtībā saskaņota darba vietas aprīkojuma shēma (nepieciešamības gadījumā shēmai jābūt saskaņotai ar SIA “Jelgavas autobusu parks”);
	4. pēc iestādes “Pilsētsaimniecība” pieprasījuma transporta kustības shēma būvmateriālu pievešanas un rakšanas darbu vietā iegūtās nederīgās grunts un citu būvgružu izvešanai.
4. Iestāde “Pilsētsaimniecība” pārbauda noteikumu 15. punktā noteiktajā kārtībā iesniegtos dokumentus un izsniedz saskaņojumu vai rakstiski pieprasa darbu veicējam iesniegt papildu dokumentus.
5. Ja darbu veicējs nevar pabeigt darbus saskaņojumā noteiktajā termiņā, tad ne vēlāk kā trīs darba dienas pirms saskaņojuma termiņa beigām noteikumu 5. punkta noteiktajā kārtībā jāiesniedz iestādē “Pilsētsaimniecība” iesniegums par saskaņojuma termiņa pagarinājumu (veidlapa publicēta iestādes “Pilsētsaimniecība” tīmekļa vietnē www.pilsetsaimnieciba.lv).
6. Saskaņojuma termiņa pagarināšanas gadījumā, darbu veicējam tiek izsniegts saskaņojuma pagarinājums darbu pabeigšanai.
7. **DARBA VEIKŠANA**
8. Darba vietai jābūt aprīkotai saskaņā ar darba vietas aprīkojuma shēmu.
9. Darbu veicējam pirms darba uzsākšanas kopā ar inženiertīklu īpašniekiem jānosaka inženiertīklu izvietojums dabā un darba laikā jāveic pasākumi, kas nodrošina to pilnīgu saglabāšanu. Ja darba laikā tiek atsegti pašvaldības īpašumā vai valdījumā esošie inženiertīkli, tad pirms to apbēršanas jāpieaicina iestādes “Pilsētsaimniecība” speciālists pārbaudes veikšanai, par ko tiek veikta atzīme saskaņojumā.
10. Veicot darbus, atkārtoti izmantojamos materiālus (bruģis, frēzētais asfalts, apmales u.c.), ja tos nav paredzēts izmantot darba vietas atjaunošanai, darbu veicējs pēc iestādes “Pilsētsaimniecība” pieprasījuma ar aktu nodod tai un nogādā norādītajā noliktavā pašvaldības administratīvās teritorijas robežās. Materiālu nodošanas - pieņemšanas aktu (veidlapa publicēta iestādes “Pilsētsaimniecība” tīmekļa vietnē www.pilsetsaimnieciba.lv) sagatavo darbu veicējs.
11. Gruntsūdens vai notekūdeņu pārsūknēšanas vieta un tehnoloģija jāsaskaņo ar iestādi “Pilsētsaimniecība”, bet veicot pārsūknēšanu saimnieciski fekālajā kanalizācijā ar SIA “Jelgavas ūdens”.
12. Darbu veicējam jāuztur kārtībā:
	1. teritorija, ko izmanto darba veikšanai;
	2. ielu segums, pa kurām tiek veikta materiālu transportēšana;
	3. apbraucamie ceļi, pa kuriem novirzīta satiksme;
	4. iestāde “Pilsētsaimniecība” var noteikt papildu pienākumus ielas, pa kuru notiek materiālu transportēšana, uzturēšanai.
13. Darbu veicējam darba laikā atrodot sprādzienbīstamus priekšmetus, apbedījumus, objektus ar kultūrvēsturisku vērtību u.c., nekavējoties:
	1. jāpārtrauc darbi;
	2. jāinformē pašvaldības iestāde “Jelgavas digitālais centrs” (turpmāk – JDC) pa diennakts iedzīvotāju atbalsta tālruni 8787;
	3. jānodrošina darba vietas norobežošana;
	4. jāizsauc attiecīgo institūciju pārstāvji.
14. Ja darbu veicējs neievēro noteikumos noteiktās prasības, iestāde „Pilsētsaimniecība” sagatavo Apsekošanas aktu un nosūta darbu veicējam uz iesniegumā norādīto e-pasta adresi. Darbu veicējam jānovērš norādītie pārkāpumi Apsekošanas aktā noteiktajā termiņā par saviem līdzekļiem.
15. **AVĀRIJAS DARBA VEIKŠANA**
16. Par inženiertīklu avāriju un tās seku novēršanu atbild attiecīgo inženiertīklu īpašnieks vai valdītājs.

 Inženiertīklu īpašniekam vai valdītājam inženiertīklu avārijas gadījumā nekavējoties:

* 1. jāinformē JDC pa diennakts iedzīvotāju atbalsta tālruni 8787 par avārijas vietu un par avārijas likvidācijas darbiem atbildīgo personu;
	2. jānorobežo avārijas darbu vieta;
	3. jāuzsāk avārijas novēršanas vai to seku likvidēšanas darbi.
1. Darbu veicējam inženiertīklu avārijas dienā, kad tiek veikti avārijas novēršanai vai to seku likvidēšanai nepieciešamie darbi vai nākamajā darba dienā līdz plkst. 15.00, jāiesniedz iestādē  “Pilsētsaimniecība” šādi dokumenti:
	1. iesniegums (veidlapa publicēta iestādes “Pilsētsaimniecība” tīmekļa vietnē www.pilsetsaimnieciba.lv);
	2. ja darbus veic ilgāk par trim diennaktīm, normatīvajos aktos noteiktajā kārtībā saskaņota darba vietas aprīkojuma shēma (nepieciešamības gadījumā shēmai jābūt saskaņotai ar SIA “Jelgavas autobusu parks”).
2. Iestāde “Pilsētsaimniecība” pārbauda noteikumu 28. punktā noteiktajā kārtībā iesniegtos dokumentus un izsniedz saskaņojumu vai rakstiski pieprasa darbu veicējam iesniegt papildu dokumentus.
3. Pēc inženiertīklu avārijas novēršanas un to seku likvidēšanas darbu pabeigšanas darbu veicējam jāveic darba vietas atjaunošana, ievērojot noteikumu VI. nodaļas “Darba vietas atjaunošana un nodošanas kārtība” prasības, par ko iestāde “Pilsētsaimniecība” sagatavo atzinumu.
4. Aizliegts veikt plānotos inženiertīklu izbūves, atjaunošanas, pārbūves vai remonta darbus kā avārijas darbus.
5. **DARBA VIETAS ATJAUNOŠANAS UN NODOŠANAS KĀRTĪBA**
6. Ja darbu laikā ir bojāta darba vietai piegulošā teritorija, būves, tajā esošie elementi, tad darbu veicējam tie ir jāatjauno to sākotnējā stāvoklī saskaņojumā norādītajā darba termiņā.
7. Ja darbus nepieciešams veikt nepiemērotos laika apstākļos, tad asfaltbetona seguma pagaidu atjaunošana un uzturēšana jāveic ar aukstā asfalta vai bruģa segumu, bet ne vēlāk kā līdz 15. maijam segums jāatjauno, ievērojot Jelgavas pilsētas pašvaldības 2017. gada 23.novembra saistošo noteikumu Nr.17-23 “Teritorijas izmantošanas un apbūves noteikumu un grafiskās daļas apstiprināšana” (turpmāk – Saistošie noteikumi Nr.17-23) 1.pielikumā “Jelgavas pilsētas teritorijas plānojuma 2009. – 2021. gadam grozījumi” 42. punkta prasības. Šajā gadījumā tiek noslēgta vienošanās pie līguma un par laika periodu no pagaidu seguma ieklāšanas līdz pilnīgai seguma atjaunošanai nomas maksa netiek maksāta. Saskaņojuma gadījumā tiek izsniegts termiņa pagarinājums darbu pabeigšanai.
8. Ielas segums un inženierbūvju elementi, neatkarīgi no to stāvokļa, jāatjauno ņemot vērā konkrētās ielas uzturēšanas klasi un seguma konstrukcijas tipu, ievērojot Saistošo noteikumu Nr.17-23 2. pielikumā „Jelgavas pilsētas ielu seguma konstrukciju tipi” noteiktās prasības.
9. Darbu veicējs līguma vai saskaņojumā noteiktajā termiņā nodod darba vietu iestādei “Pilsētsaimniecība”, par to 3 (trīs) darba dienas pirms darbu pabeigšanas rakstiski paziņojot iestādei “Pilsētsaimniecība”, nosūtot informāciju uz e-pastu pilsetsaimnieciba@jelgava.lv. Iestādes “Pilsētsaimniecība” speciālisti kopā ar darbu veicēju pārbauda veikto atjaunošanas darbu atbilstību noteikumu un normatīvo aktu prasībām.
10. Iestādes “Pilsētsaimniecība” speciālisti pieņem darba vietu, izsniedzot atzinumu par darba vietas pieņemšanu, vai nepieņem darba vietu, ja veiktie atjaunošanas darbi neatbilst noteikumu vai normatīvo aktu prasībām, par to izsniedzot atzinumu un norādot neatbilstību novēršanas termiņu. Darbu veicējs novērš norādītās neatbilstības atzinumā noteiktajā termiņā, par kuru tiek pagarināts līgums un samaksāta nomas maksa, vai saskaņojuma saņemšanas gadījumā – pagarināts saskaņojums līdz neatbilstības novēršanai. Pēc neatbilstību novēršanas darbu veicējs atkārtoti nodod iestādei “Pilsētsaimniecība” darba vietu.
11. Darba vietā veikto atjaunošanas darbu garantijas termiņš ir 48 mēneši pēc darba vietas nodošanas, kas tiek norādīts atzinumā. Par garantijas periodā darba vietā konstatētajiem defektiem iestāde “Pilsētsaimniecība” sagatavo Apsekošanas aktu un nosūta to darbu veicējam. Darbu veicējs novērš norādītās neatbilstības Apsekošanas aktā noteiktajā termiņā, par ko rakstiski informē iestādi “Pilsētsaimniecība”.

**VII. NOSLĒGUMA JAUTĀJUMI**

1. Rakšanas darbu atļaujas vai saskaņojumi, kas izsniegti līdz noteikumu spēkā stāšanās dienai, darbojas līdz tajos noteiktajam termiņam.
2. Noteikumi stājas spēkā 2025. gada 1. janvārī.

Domes priekšsēdētāja vietniece R.Vectirāne